Zmluva o dobrovoľníckej činnosti
uzatvorená podľa § 6 zákona č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov (ďalej len „zmluva“) medzi zmluvnými stranami:

1.	Meno a priezvisko: 
	dátum nar.:
	trvalý pobyt: 
(ďalej len „dobrovoľník“)
a
0. Názov organizácie: 
so sídlom:
IČO:
Zastúpený:
(ďalej len „prijímateľ dobrovoľníckej činnosti“)


Článok I
Predmet zmluvy
Predmetom zmluvy je úprava vzájomných práv a povinností zmluvných strán, ktorých podstatou je záväzok dobrovoľníka v čase uvedenom v článku III ods. 2 vykonávať v prospech prijímateľa dobrovoľníckej činnosti bezodplatne dobrovoľnícku činnosť špecifikovanú v článku II a záväzok prijímateľa dobrovoľníckej činnosti vytvoriť dobrovoľníkovi vhodné podmienky k činnosti dobrovoľníka. 

Článok II
Dobrovoľnícka činnosť
1. Na základe tejto zmluvy sa dobrovoľník zaväzuje pre prijímateľa dobrovoľníckej činnosti vykonávať bez nároku na odmenu dobrovoľnícku činnosť pri poskytovaní lekárenskej starostlivosti, resp. pri činnostiach súvisiacich so zabezpečením poskytovania lekárenskej starostlivosti prijímateľom dobrovoľníckej činnosti podľa jeho pokynov.

Článok III
Miesto a trvanie dobrovoľníckej činnosti
1. Miestom výkonu dobrovoľníckej činnosti je .............................
2. Zmluvné strany sa dohodli na dobe vykonávania dobrovoľníckej činnosti od …............. do ................. Deň skončenia výkonu dobrovoľníckej činnosti je ................
3. Dobrovoľník vykonáva dobrovoľnícku činnosť v rozsahu ..... hodín týždenne (denne), ktorý je závislý od druhu vykonávanej dobrovoľníckej činnosti.
4. Zmluvný vzťah založený touto zmluvou sa ukončí:
a)	uplynutím dohodnutej doby trvania zmluvy,
b)	písomnou dohodou oboch zmluvných strán,
c)	jednostranným odstúpením od zmluvy ktoroukoľvek zo zmluvných strán, pričom zmluva sa zrušuje dňom doručenia oznámenia o odstúpení druhej zmluvnej strane.

Článok IV
Práva a povinnosti zmluvných strán
1. Počas dobrovoľníckej činnosti  je dobrovoľník povinný:
a)	vykonávať dobrovoľnícku činnosť osobne, podľa svojich schopností, zručností a vedomostí, bez nároku na odmenu,
b)	aktívne vykonávať úlohy v rámci dohodnutej dobrovoľníckej činnosti, podľa pokynov prijímateľa dobrovoľníckej činnosti alebo ním určenej osoby, prípadné vlastné aktivity a činnosti pred ich realizáciou odsúhlasiť s prijímateľom dobrovoľníckej činnosti,
c)	pri výskyte problémov informovať kontaktnú osobu v mieste výkonu dobrovoľníckej činnosti, ktorou je .................., v prípade jej nedosiahnuteľnosti, oznámiť problém telefonicky na číslo: +421 ..............…,
d)	rešpektovať všetky usmernenia zo strany prijímateľa dobrovoľníckej činnosti týkajúce sa náplne a spôsobu vykonávania dobrovoľníckej činnosti,
e)	nezverejňovať finančné náležitosti ani iné ekonomické údaje a vzťahy, o ktorých sa dobrovoľník dozvedel pri výkone dobrovoľníckej činnosti,
f)	zachovávať mlčanlivosť o skutočnostiach súvisiacich s výkonom dobrovoľníckej činnosti a o skutočnostiach, o ktorých sa dozvedel pri výkone dobrovoľníckej činnosti.
[bookmark: _GoBack]2.	Prijímateľ dobrovoľníckej činnosti je povinný vytvoriť dobrovoľníkovi podmienky na riadny výkon dobrovoľníckej činnosti. Prijímateľ dobrovoľníckej činnosti poskytne dobrovoľníkovi na výkon dobrovoľníckej činnosti nasledujúce pomôcky alebo predmety[footnoteRef:1]:  [1:  Nehodiace sa prečiarknite] 

a)	ochranné pomôcky – rúška, respirátory
b)	ochranné oblečenie 
c)	vrecia na odpad, metla, dezinfekcia a iné potrebné nástroje
d) iné (uviesť).............................................................
3.	Pokiaľ to charakter pomôcok a predmetov poskytnutých podľa odseku 2 umožňuje, je dobrovoľník povinný vrátiť poskytnuté pomôcky a predmety v deň skončenia výkonu dobrovoľníckej činnosti v stave zodpovedajúcom bežnému opotrebeniu.
4.	Prijímateľ dobrovoľníckej činnosti sa zaväzuje dobrovoľníkovi preplatiť náklady na obstaranie pomôcok a predmetov potrebných na výkon dobrovoľníckej činnosti, ak mu ich prijímateľ dobrovoľníckej činnosti neposkytol sám alebo ich primeranú časť.
5.	Prijímateľ dobrovoľníckej činnosti sa zaväzuje poskytnúť dobrovoľníkovi stravu v dňoch, kedy počet hodín dobrovoľníckej činnosti presiahne ... hodín alebo vyplatí dobrovoľníkovi príspevok na stravu vo výške ... € /deň. Alebo V súvislosti s vykonávaním dobrovoľníckej činnosti dobrovoľník nemá nárok na poskytnutie a zabezpečenie stravovania, ubytovania, dopravy, príspevku  na stravovanie, ubytovanie a dopravu, ani na žiadne iné finančné a materiálne príspevky, platby a/alebo náhrady vynaložených nákladov, okrem preplatenia nákladov špecifikovaných v odseku 4.
6.	Prijímateľ dobrovoľníckej činnosti sa zaväzuje uhradiť dobrovoľníkovi cestovné spojené s dopravou z miesta jeho bydliska do miesta výkonu dobrovoľníckej činnosti podľa tejto zmluvy a späť, ako aj cestovné na cestu vykonanú dobrovoľníkom na pokyn prijímateľa dobrovoľníckej činnosti. 
7.	Prijímateľ dobrovoľníckej činnosti je povinný vydať písomné potvrdenie o trvaní, rozsahu a obsahu dobrovoľníckej činnosti dobrovoľníka a písomné hodnotenie dobrovoľníckej činnosti, ak o to dobrovoľník požiada. Podkladom pre vydanie potvrdenia o dobrovoľníckej činnosti je výkaz o dobrovoľníckej činnosti vedený podľa odseku 10.
8.	Prijímateľ dobrovoľníckej činnosti je oprávnený na účely zabezpečenia vykonávania dobrovoľníckej činnosti spracúvať osobné údaje dobrovoľníka, ako aj údaje týkajúce sa vykonávania dobrovoľníckej činnosti v súlade s ochranou osobných údajov podľa osobitného zákona. Dobrovoľník súhlasí so spracúvaním svojich osobných údajov v rozsahu osobných údajov poskytnutých v tejto zmluve, v súvislosti s vykonávaním dobrovoľníckej činnosti. Tento súhlas poskytuje dobrovoľník na dobu neurčitú a s výnimkou údajov, ktoré je prijímateľ dobrovoľníckej činnosti oprávnený spracúvať na základe zákona o dobrovoľníctve, môže svoj súhlas so spracovaním osobných údajov kedykoľvek písomne odvolať.
9.	Prijímateľ dobrovoľníckej činnosti neuzatvára s dobrovoľníkom poistenie zodpovednosti za škodu spôsobenú dobrovoľníkom, ako ani poistenie v prospech dobrovoľníka pre prípad jeho úrazu, ani žiadne iné poistenie. Poistenie je dobrovoľnou činnosťou ktorejkoľvek zo zmluvných strán. Dobrovoľník zodpovedá za škodu spôsobenú pri výkone dobrovoľníckej činnosti podľa tejto zmluvy.
10.	Zmluvné strany sa dohodli, že prijímateľ dobrovoľníckej činnosti bude viesť v písomnej forme výkaz dobrovoľníckej činnosti dobrovoľníka, v ktorom bude uvedený dátum, časový rozsah a obsah vykonávanej dobrovoľníckej činnosti. Správnosť údajov uvedených vo výkaze potvrdí po každom výkone dobrovoľníckej činnosti svojim podpisom dobrovoľník a oprávnený zástupca prijímateľa dobrovoľníckej činnosti.

Článok V
Záverečné ustanovenia
1. Zmluva nadobúda platnosť a účinnosť dňom podpísania oboma zmluvnými stranami.
2. Platnosť zmluvy je možné podľa článku III odseku 3 predčasne ukončiť bez udania dôvodu oznámením ukončenia dobrovoľníckej činnosti druhej zmluvnej strane ústne, elektronickou formou alebo písomnou formou. Pri ukončení dobrovoľníckej činnosti zmluvné strany dodržia princípy primeranosti a slušnosti.
3. Práva a povinnosti touto zmluvou neupravené sa riadia príslušnými ustanoveniami zákona č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov a ostatných všeobecne záväzných právnych predpisov.
4. Doplnenia, dodatky a spresnenia tejto zmluvy je možné uskutočniť len v písomnej forme, po vzájomnej dohode a s podpismi obidvoch zmluvných strán.
5. Táto zmluva je vyhotovená vo dvoch rovnopisoch. Obe zmluvné strany obdržia jeden rovnopis zmluvy. 
6. Zmluvné strany prehlasujú, že si zmluvu prečítali, jej obsahu porozumeli, že zodpovedá ich skutočnej, slobodnej a vážnej vôli a na dôkaz toho ju podpisujú. 

V ................................. dňa ...............


	…………………………………..….	 ….….......………………………..………...
	Dobrovoľník 	Prijímateľ dobrovoľníckej činnosti

